Document ID: /roh_data/filtered/fineweb-2-filterrobots_roh.jsonl.gz/48943

«Nus na pudain betg acceptar che las valurs fundamentalas da l'Uniun europeica vegnan violadas massivamain»: Cun questa argumentaziun ha il minister da l'exteriur dal Luxemburg, Jean Asselborn pretendì l'exclusiun da l'Ungaria da l'UE. «Tgi che construeschia saivs cunter fugitivs da guerra sco l'Ungaria u tgi violeschia l'independenza da la giustia e la libertad da pressa duai vegnir exclus per in tschert temp u en il mender cas era per adina da l'UE», ha ditg Asselborn a la gasetta «Welt». L'Ungaria n'avessi oz nagina schanza da vegnir commember da l'UE.
L'UE na possia betg tolerar in «cumportament fauss» sco en il cas da l'Ungaria ha ditg Asselborn. L'exclusiun fiss la suletta pussaivladad per mantegnair la solidaritad e las valurs da l'UE.
RR novitads 07:00